<classify> Mshindi wa mchezo wa leo ataungana na timu za Yanga, Azam na Mwadui FC, ambazo tayari zimetinga Nusu Fainali ya Kombe la FA. Akizungumza na gazeti hili, Mayanja alisema kikosi chake kimefanya maandalizi ya muda mrefu na kina imani ya kufanya vizuri.Tumejipanga kwa mchezo huo na tuna imani mambo yataenda vizuri, lakini sio kwamba tunajiamini asilimia kubwa, kwani Coastal sio timu ya kuidharau kwa sababu haifanyi vizuri, kwani lolote linaweza kutokea, alisema.Mayanja alisema wachezaji wake wanaendelea vizuri na tayari wale waliokuwa wamechelewa Hamisi Kiiza na Juuko Murshid wameungana na wenzao tayari kwa mchezo huo.Kocha huyo alisema huenda wachezaji hao walichelewa kuungana na wenzao kwenye mazoezi kwa kuona kuwa kuna mechi ambayo sio ngumu mbele na kwamba katika mchezo hakuna timu ndogo zote hucheza kwa juhudi kuhakikisha zinafanya vizuri.Simba inaongoza Ligi Kuu Tanzania bara ikiwa na pointi 57 ikifuatiwa na Yanga yenye pointi 53 ikiwa nyuma kwa michezo miwili ikifuatiwa na Azam FC yenye pointi 52 ikiwa nyuma kwa mchezo moja.Coastal Union yenyewe inashika nafasi ya mwisho katika msimamo wa ligi hiyo yenye timu 16 ikiwa na pointi 19 katika michezo 26 iliyocheza. Bingwa wa Kombe la FA, ambalo pia hujulikana kama Kombe la Shirikisho la Soka Tanzania TFF, ataiwakilisha nchi katika michuano ya Kombe la Shirikisho la Soka Afrika CAF-CC mwakani.  <topic>: MICHEZO 